NaiveNeuron/SloPal huggingface dataset:
Žiga, Peter, podpredseda NR SR (2023-11-22):
Ďakujem pekne, pani ministerka. Dávam slovo spravodajcovi, ktorý, ktorého určil navrhnutý gestorský výbor pre zdravotníctvo, pánovi poslancovi Jozefovi Ježíkovi. Nech sa páči, pán spravodajca.
Bugár Béla, podpredseda NR SR (2016-10-11):
V treťom čítaní.
Glváč, Martin, podpredseda NR SR (2018-05-29):
Ďakujem. Pán poslanec Kotleba, nech sa páči reakcia.
Jarjabek, Dušan, poslanec NR SR (2014-11-08):
Pán Lipšic, ospravedlňte sa, lebo to bude veľmi drahé. Pre vás, pre vás to bude veľmi drahé preto, lebo skutočne... (Reakcia z pléna. Prerušenie vystúpenia predsedajúcou.)
Grendel, Gábor, podpredseda NR SR (2022-02-08):
Pán navrhovateľ sa hlási do rozpravy, takže budem musieť poprosiť pani poslankyňu Kozelovú. Žiaľ, sú nejaké pravidlá, ktoré musíme rešpektovať, takže pán navrhovateľ, nech sa páči.
Krajčír, Ľuboš, poslanec NR SR (2023-06-15):
Ďakujem pekne za slovo. Pán kolega Suja, ja by som ťa na začiatok chcel veľmi pekne poprosiť do budúcna, ak budeš v rozprave, trošku slušnejšie k dáme pristupovať, lebo naozaj bolo to veľmi nepríjemné, jak si nad ňou stál a dosť si tam na ňu vykrikoval, nebolo to vôbec džentlmenské. Ale rozumiem, rozumiem tvojmu hnevu, viackrát sme sa tu o tom bavili, ako títo aktivisti bežných občanov doslova terorizujú a šikanujú, aby sme nemohli chodiť do lesov. Nielen tým, že tu vytvárajú rôzne bezzásahové územia, kde stromy padajú ľuďom na hlavu, sa tu stali rôzne nešťastia, kde naozaj bol zabitý aj konárom chlapec na bratislavskej Kolibe, alebo na druhej strane stredné a východné Slovensko, kde ľudia sa boja chodiť kvôli napadnutím medveďmi, ktoré tuto títo aktivisti velice chránia, no na druhej strane vidieť ich farizejstvo, keď v srdci Národného parku Nízke Tatry v Demänovskej doline schválili na protest rôznych naozaj aktivistov, tých správnych, deväťposchodový hotel, kde naozaj všetci aktivisti bijú na poplach, že tu je ohrozený zdroj pitnej vody a ochranné územie, a toto si pán Budaj dovolil napriek tomuto všetkému schváliť a tvári sa, že je to absolútne v poriadku.
Grendel, Gábor, podpredseda NR SR (2023-03-30):
Vyhlasujem rozpravu za skončenú. Chce zaujať stanovisko pán navrhovateľ? Nech sa páči.
Borguľa, Martin, poslanec NR SR (2021-01-29):
Ďakujem za slovo. Veľkú šancu v boji proti vizuálnemu smogu budeme mať aj pri chystanej zmene stavebného zákona, tak jak ju, ako ju ohlasuje Štefan Holý. Ako poslanci by sme sa mali všetci pričiniť o to, a teda špeciálne tí, ktorí pôsobia aj v komunálnej politike, aby naozaj nový stavebný zákon dbal na to, aby sme urobili poriadok s vizuálnym smogom. Ja si jednoducho myslím, že vizuálny smog je prežitok 90. rokov, kedy na všetko, čo prichádzalo, bolo jednoducho treba urobiť, urobiť reklamu. Toto nám tu vyrástlo a, žiaľ, to dedičstvo nám ostalo dodnes. Osobne si myslím ale, že je vôľa v spoločnosti, aby vizuálny smog bol do veľkej miery regulovaný. Samozrejme, my musíme dať patričným orgánom nástroje a tie nástroje môžme dať prostredníctvom aj nového, prichádzajúceho stavebného zákona, ale aj prostredníctvom týchto opatrení, ktoré ste, pán kolega, predložil. Za túto snahu vám ďakujem.
Figeľ, Ján, podpredseda NR SR (2014-03-26):
Ďakujem pekne. Teraz dávam slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Ivanovi Švejnovi. Nech sa páči.
Paška, Pavol, predseda NR SR (2012-06-20):
Pán poslanec Brocka, vaša reakcia, nech sa páči.
Ďuriš Nicholsonová, Lucia, podpredsedníčka NR SR (2018-05-25):
Pán poslanec Mora.
Bugár, Béla, podpredseda NR SR (2019-09-10):
Vyhlasujem rozpravu o tomto bode programu za skončenú. Pani ministerka, záverečné slovo.
Paška, Pavol, predseda NR SR (2013-06-26):
(Hlasovanie.) 143 prítomných, 1 bol za, 81 proti, 61 sa zdržalo. Bod 90 sme neschválili.
V. Jasaň, poslanec: (2007-09-20):
Spomenuli ste, že možno premiér vlády má nejakú traumu zo 17. novembra. Neviem, či pán premiér má traumu, ale určite má traumu množstvo ľudí, ktorí na námestí 17. novembra boli, ktorí niečo iné čakali a niečo iné sa dialo až doteraz v tejto spoločnosti. Nemyslím si, že tieto otázky, ktoré ste nastolili, patria na pôdu parlamentu. Myslím si, že tak, ako sa to po novembri chvíľu rozprávalo, patrí to historikom. Nech historici vystavia účet tomuto národu, a potom sa o tom môžeme baviť. Ale jedna, druhá aj tretia téma je veľmi kontroverzná a nemyslím si, že je vhodné a správne to otvárať na pôde slovenského parlamentu. Ďakujem. (Potlesk.)
Bagačka, Michal, poslanec NR SR (2015-09-17):
Pán predseda, dajte hlasovať o pripomienkach 1 až 4 z druhej skupiny pripomienok s odporúčaním gestorského výboru schváliť ich.
Pivková, Alexandra, poslankyňa NR SR (2020-04-02):
Dobre. Ďakujem pekne. Ďakujem za slovo. Tiež budem reagovať na pána poslanca Osuského, ale v tom zmysle, že stále si musíme uvedomiť, takisto som primátorka mesta Lučenec, stále si musíme uvedomiť, že § 12 na nás, teda pre rokovanie obecného zastupiteľstva stále platí, a to je možno otázka aj pre kolegu, ktorý vystupoval predo mnou, že pri dodržaní hygienicko-epidemiologických opatrení stále vieme takto zasadať, § 12 tu je. To znamená, máme tieto možnosti. Druhá vec je, prečo máme použiť teda odsek 2, hovorme o videokonferencii. No preto, že keď niekto je v karanténe a nevieme sa zísť cez § 12, môžme ísť, môžme, slovo možno je veľmi dôležité, ísť cez videokonferenciu. Tam vidím zmysel. Ale, samozrejme, ani ja nebudem, a teda mám názor, že ten odsek 3 je pre nás maximálne neprijateľný. To znamená, áno, odsek 2, ale stále máme možnosť dodržiavať § 12 zákona o obecnom zriadení. Takže to je možno odpoveď aj na predrečníka. Ale zároveň videokonferencia vtedy, keď máme ľudí v karanténe. Môže sa stať, že z 21 poslancov budem mať 7 v karanténe. Čo urobíme? To znamená, viem použiť, možno viem použiť teda práve tú videokonferenciu. Dá sa to zvládnuť. Môže to byť otvorené, hej, dajú sa urobiť záznamy z toho, vieme to zn... aj na zv..., teda zverejniť zvukovo-obrazový záznam, to vieme, kolegyne. Vieme tam urobiť to, že vieme zápisnicu vyložiť, nielen v lehote takej, ako nám to ukladá zákon o slobodnom prístupe k informáciám, 211-ku, lebo tú musíme všetci aj na zastupiteľstvách... (Prerušenie vystúpenia časomerom.)
Paška, Pavol, predseda NR SR (2014-11-08):
Páni poslanci, ja vás poprosím. Pani podpredsedníčka Jurinová, nech sa páči. (Reakcie navrhovateľa.) Pán navrhovateľ, pán navrhovateľ.
Grendel, Gábor, podpredseda NR SR (2021-04-01):
Pán poslanec Kotleba s faktickou.
Dostál, Ondrej, poslanec NR SR (2016-11-29):
Chcel by som sa poďakovať pánu prezidentovi Slovenskej republiky Andrejovi Kiskovi za to, že vetoval novelu rokovacieho poriadku a teda, že ešte nie je platná a účinná, a že kolega Beblavý mohol mať 40 minútové vystúpenie, ktoré by v rámci nových pravidiel už nemohol mať, ani keby svoje vystúpenie rozdelil medzi 20 minút písomne prihlásený a 10 minút ústne prihlásený. A keďže nemá poslanecký klub, tak na tých 40 minút by sa nedostal. A myslím, že je to skvelá ilustrácia toho, ako nezmyselná je tá novela rokovacieho poriadku, lebo jeho vystúpenie, môžme s tým súhlasiť alebo nesúhlasiť, ale nemalo nič, jeho dĺžka nemala nič spoločné s kultúrou alebo nekultúrou v parlamente. Jednoducho bolo potrebné to povedať a dobre, že to zaznelo. Z vecnej stránky ja vnímam ako najdôležitejšie práve potrebu priznania hranice medzi politickými nomináciami a odborným výberom zvyšku zamestnancov. Nejaké pokusy sa robia, ale jedným z najväčších problémov je práve ten rozpor, ten dramatický rozpor, o ktorom všetci vieme, medzi tým, aká je realita a medzi tým, čo sa za realitu vydáva. Lebo môže byť legitímne, že príde minister a potrebuje si vymenovať svojich ľudí až po tú najnižšiu úroveň, ale ak to tak má byť, tak je potrebné to priznať. Tak sa chcem spýtať aj pána ministra, že či by ste neuvažovali o niečom takom, že by sa o takýchto veciach hovorilo otvorenejšie a že by to bolo priznané aj v rámci zákona.
Paška, Pavol, predseda NR SR (2013-10-17):
Pekné predpoludnie, dámy a páni. Vážené pani poslankyne, vážení páni poslanci, poprosím vás o registráciu v hlasovacom zariadení. Budeme hlasovať o prerokovaných bodoch. Pán podpredseda vlády, pán podpredseda vlády, poprosím vás, keby ste... Poprosím pána poslanca Kolesíka, aby uviedol v prvom čítaní hlasovanie o vládnom návrhu zákona o výbere mýta. Je to tlač 727. (Hlasovanie o vládnom návrhu zákona o výbere mýta za užívanie vymedzených úsekov pozemných komunikácií a o zmene a doplnení niektorých zákonov , tlač 727.)
Zmajkovičová, Renáta, podpredsedníčka NR SR (2013-03-26):
Ďakujem, pán navrhovateľ. Dávam slovo teraz spravodajcovi, ktorého určil navrhnutý gestorský výbor, výbor pre zdravotníctvo, poslancovi Vladimírovi Balážovi. Nech sa páči, pán poslanec.
Laurenčík, Milan, podpredseda NR SR (2021-12-09):
Ďakujem, pani spravodajkyňa. Ďakujem vám obom a prerušujem rokovanie o tomto bode programu. Nasledujúcim bodom programu je zdôvodnenie výšky hrubého dlhu a návrh opatrení na jeho zníženie . Materiál má parlamentnú tlač 796. Dávam slovo pánovi ministrovi financií Igorovi Matovičovi a prosím ho, aby materiál uviedol. Nech sa páči.
Kollár, Boris, predseda NR SR (2022-03-23):
(Zaznievanie gongu.) V rozprave teraz budeme pokračovať v rokovaní Národnej rady. Teraz vystúpi pán poslanec Suja a ešte by som požiadal pani komisárku, aby zaujala miesto v sále. Nech sa páči, pán poslanec, máte slovo. (Pokračovanie rokovania o správe o činnosti komisárky pre deti za rok 2021 , tlač 885.)
Figeľ, Ján, podpredseda NR SR (2014-11-09):
Ďakujem pekne, je to v zápise. Ďalším rečníkom v poradí prihláseným do rozpravy je Miroslav Číž. Nech sa páči.
Glváč, Martin, podpredseda NR SR (2017-09-08):
Reakcia pani poslankyni Jurinovej.
Drdul, Dominik, poslanec NR SR (2022-12-07):
Pán predsedajúci, dajte, prosím, hlasovať o tom, že Národná rada berie predmetnú správu na vedomie.
Sulík, Richard, predseda NR SR (2011-02-04):
Prosím vám pekne, pani Tkáčová, nehovorte bez mikrofónu, dobre? Ďakujem.
P. Hrušovský, predseda NR SR: (2003-10-24):
V. Ďaďo, poslanec: Ďakujem, pán predseda. Chcem využiť možnosť spoločného hlasovania na podanie procedurálneho návrhu, ktorý sa týka toho, aby pán minister školstva ešte na tomto rokovaní schôdze, teda na 18. schôdzi, podal informáciu o riešení porušovania zákonov a Ústavy Slovenskej republiky za spoplatňovanie externého štúdia na vysokých školách, o spôsobe riešenia tejto pripomienky ministerstvom školstva a zároveň o opatreniach, ktoré boli prijaté na odstránenie tohto negatívneho javu, pretože tento jav sa stáva veľkým problémom mladej generácie. Ďakujem.
Blanár, Juraj, podpredseda NR SR (2021-06-23):
Posledný s faktickou poznámkou pán poslanec Ondrej Dostál.
P. Hrušovský, podpredseda NR SR: (2002-04-11):
(Hlasovanie.) Prítomných je 116 poslancov, za 65, proti 36, zdržalo sa 15. Bod 1, pripomienku 1 sme neschválili. Budeme hlasovať o pripomienke 2. (Reakcie z pléna.) Ďalej, pán poslanec, neschválili sme pripomienku pod bodom 1. A. Ivanko, poslanec: Pristúpime k hlasovaniu o pripomienke pod bodom 2.
P. Paška, predseda NR SR: (2008-09-23):
Tento návrh sme neschválili.
Hufková, Eva, poslankyňa NR SR (2014-10-22):
Pán predseda, najprv budeme hlasovať o bodoch zo spoločnej správy 1 až 8, 10 až 19 s odporúčaním gestorského výboru schváliť.
Viskupič, Jozef, poslanec NR SR (2011-05-24):
Ďakujem za slovo. Ja tomu konštruktu presne rozumiem. Presne rozumiem tomu, čo hovoríte o slušnosti. Tiež si myslím, že rozumný zodpovedný zákonodarca by sa mal pozerať na jazyk ako súčasť odkazu národného a kultúrneho dedičstva. A vydávanie sa na to, že chce nejakou zákonnou normou upravovať používanie jazyka a vôbec pôsobiť v tejto oblasti, by sme mohli nechať presne tam, ako ste to pomenovali, čiže v miere slušnosti. Nedeje sa tak. Spomenuli ste aj ten historický background toho celého, ako sme sa k tejto téme dostali. Myslím si, že sme urobili aj teda pri tom, aby sme sa dostali k nejakému kompromisu pri tej podpore, dosť veľkú robotu. A myslím si, že na jednej strane je akceptovateľná požiadavka komfortu na používanie jazyka národnostných menšín, na druhej strane treba to, čo sme hovorili počas celých tých vyjednávaní na tých rokovaniach o tom, že treba mať na mysli aj štát. A myslím si, že máme dosť dobrý kompromis. A ďakujem týmto pádom aj za podporu, o ktorej ste hovorili pri pozmeňujúcom návrhu, ktorý predložíme. Ďakujem.
Chren, Martin, poslanec NR SR (2011-12-08):
Len chcem dodať, že keby bol predsedajúcim schôdze vtedy niekto iný ako vy, dal by sa predpokladať aj zlý úmysel, čo však nepredpokladám.
Mojš, Milan, poslanec NR SR (2018-03-14):
Pán predsedajúci, dajte hlasovať o treťom pozmeňujúcom návrhu poslancov Miroslava Ivana, Jany Kiššovej a Milana Laurenčíka.
Gašpar, Tibor, poslanec NR SR (2024-01-31):
Vážený pán predsedajúci, vážené panie poslankyne, páni poslanci, dovoľte, aby som vás informoval o prerokovaní vládneho návrhu zákona vo výboroch. Národná rada pridelila návrh zákona na prerokovanie ústavnoprávnemu výboru, výboru pre obranu a bezpečnosť, výboru pre zdravotníctvo a výboru pre ľudské práva a národnostné menšiny. Ako gestorský výbor určila ústavnoprávny výbor, ako aj lehotu na prerokovanie návrhu zákona vo výboroch. Všetky uvedené výbory návrh zákona prerokovali a odporúčali ho schváliť. Poslanci Národnej rady, ktorí nie sú členmi výborov, ktorým bol vládny návrh zákona pridelený, oznámili v určenej lehote gestorskému výboru stanovisko k predmetnému vládnemu návrhu zákona, ktoré je uvedené v spoločnej správe v časti II. Časť IV spoločnej správy obsahuje 88 pozmeňujúcich návrhov. Gestorský výbor odporúča o nich hlasovať spoločne a schváliť ich. Gestorský výbor zároveň odporúča Národnej rade uvedený návrh zákona schváliť aj ako celok. Spoločná správa výborov o prerokovaní návrhu zákona, tlač 106a, bola schválená uznesením ústavnoprávneho výboru z 31. januára 2024. Týmto uznesením ma zároveň výbor ako spoločného spravodajcu poveril, aby som na schôdzi Národnej rady informoval o výsledku rokovania výborov a výbor určil poslancov Miroslava Čellára, Richarda Eliáša, Jána Mažgúta, Zuzanu Plevíkovú, Štefana Gašparoviča a Romana Michelka za náhradníkov spravodajcu. Pán predsedajúci, otvorte, prosím, rozpravu.
Laššáková, Jana, podpredsedníčka NR SR (2013-09-12):
Pán minister, nech sa páči.
Poliačik, Martin, poslanec NR SR (2012-08-06):
Vážené dámy, vážení páni, hostia, pani predsedajúca, pán minister, budem hovoriť hlavne o tom, akým spôsobom sa staviame k dodržiavaniu zákonov, zákonných podmienok a všeobecne pravidiel právneho štátu. Keďže témou nie je zatiaľ meritum zákona, vyhnem sa tomu, čo je v navrhnutej novele zákona o sociálnom poistení, a budem hovoriť výhradne o tom, že ho máme predložené v skrátenom legislatívnom konaní. Pán spravodajca, pán Podmanický, priniesol pomerne podrobnú štatistiku o tom, ktorá vláda koľko zákonov schválila v skrátených legislatívnych konaniach. A môžeme bez akéhokoľvek prikrášlenia povedať, že áno, čo sa týka zneužívania tohto inštitútu, tak všetky doterajšie slovenské vlády majú svoje maslo na hlave. Rovnako môžeme povedať, že čo sa týka vzťahu poslaneckej snemovne k rokovaciemu poriadku, takisto častokrát nejaká zvyklosť a zvykové právo bola postavená nad úroveň zákona a snemovňa Národnej rady bola postavená do pozície schopnej rozhodnúť o čomkoľvek, bez ohľadu na to, čo zákon hovorí. Slovensko je ešte stále transformujúcou sa krajinou, bez ohľadu na to, či si to priznávame, alebo nie, my máme ešte stále veľmi ďaleko od právneho štátu v tom klasickom slova zmysle. A máme ešte stále ďaleko od vyspelej demokracie napriek tomu, že v štatistikách celosvetových sa medzi vyspelé demokracie už zrejme môžeme rátať. Viac ako štyridsať rokov systematického ničenia hierarchie hodnôt spoločnosti, ktoré sme zažili na Slovensku, sa podpísali aj na tom, že vzťah k zákonu a vzťah k štátu nie je to isté ako napríklad v škandinávskych krajinách, ktoré sociálnodemokratická strana SMER nám chce dávať za vzor. A tak sa dostávame do situácií, že vyhlasujeme o štáte, že niečo môže alebo musí, alebo vlastní, alebo má robiť, bez ohľadu na to, aby sme sa pozreli na to, že akým spôsobom sa nám doteraz štát vyvíjal. Vyhlasujeme, že dodržiavame zákon, ale vždycky iba vtedy, keď nám to vyhovuje. Vyhlasujeme, že tí, ktorí práve vládnu, pošliapavajú pravidlá a pošliapavajú to, podľa čoho by sme sa mali riadiť, ale v momente, keď sa dostaneme ku kormidlu, neváhame použiť tie isté prostriedky. Myslím si, že rovnako ako zrušenie priestupkovej imunity, zrušenie trestnoprávnej imunity, zavedenie zverejňovania zmlúv na internete, aj koniec takýmto praktikám by malo byť jedným z míľnikov, ktorým potvrdíme, že Slovensko sa stáva ozajstným právnym štátom, ktorým potvrdíme, že si začneme reálne ctiť zákon a že naozaj budeme počúvať to, čo máme napísané v ústave, a síce, že ako zvolení predstavitelia občanov tohto štátu sa budeme výhradne a výlučne riadiť iba tým, čo nám povoľuje zákon. Vážení poslanci vládnej strany SMER, teraz je loptička na vašej strane kurtu. Môžete byť tými, ktorí povedia, áno, prečítali sme si zákon, priznávame, že tie podmienky sme nesplnili, že to, čo označujeme ako dôvod na vznik veľkej hospodárskej krízy, je len výmysel. A tento zákon do skráteného legislatívneho konania nepatrí. Môžete o tom rozhodnúť, môžete tým potvrdiť, že sme tento míľnik dosiahli, a nastaviť tým úplne inú latku pre akúkoľvek budúcu vládu, ktorá sem jedného dňa po vás príde. Ďakujem veľmi pekne.
Šeliga, Juraj, poslanec NR SR (2021-07-23):
Odporúčanie gestorského výboru je návrh zákona ako celok schváliť. Prosím, dajte hlasovať.
Záhumenský, Marian, poslanec NR SR (2011-04-06):
Ďakujem pekne. Pán kolega Stanko, ja by som vám chcel len pripomenúť, máte tu napísané „podpora regionálnych špecialít a malých producentov“, že ich budete podporovať. To znamená, že ak ich chcete podporovať, musí byť podporený aj predaj z dvora. A ak sledujete agendu súčasného ministerstva pôdohospodárstva, tak viete, že sa pripravuje zákon, ktorý bude umožňovať takzvaný predaj konečnému spotrebiteľovi vlastných produktov z fariem. To znamená, že bude tam podpora malých, stredných farmárov, ale aj veľkých farmárov do určitej miery, aby mohli priamo predávať nielen okoliu, okolitým spotrebiteľom, ale aby mohli zásobovať aj reštaurácie kdekoľvek na území Slovenskej republiky, aby mohli zásobovať turistické centrá ap. špeciálnymi výrobkami, ktoré budú v týchto dvoroch produkovať. Čiže podpora zníženou sadzbou DPH je práve naštartovanie tých malých farmárov, aby sa im umožnilo preraziť na trh s ich kvalitnými výrobkami, špecialitami, ktoré vyrábajú, ktoré majú iné zloženie ako tie, na ktoré sme často zvyknutí, v obchodným reťazcoch, kde sú samé náhradky, ako konštatovala pani poslankyňa Košútová, že dneska kvalitné potraviny ak chceme, tak ich musíme hľadať niekde v regionálnych dvoroch. A im nechceme pomôcť vlastne. Tým, že sme ich zdanili vysokou sadzbou, a pri ich malej výrobe je, samozrejme, tá cena podstatne vyššia. A keďže slovenský spotrebiteľ nie je tak bohatý, ako je bohatý spotrebiteľ v Holandsku, no tak potom uprednostní radšej náhradky a miesto mäsa si kupuje múku a hydinový separát miesto toho, aby si kúpil kvalitnú klobásu alebo šunku urobenú práve u nejakého malého farmára vo dvore. Takže si myslím, že znížená sadzba práve by mala slúžiť tomuto efektu, aby sme naštartovali týchto malých a stredných producentov, aby takúto výrobu začali vyrábať a uplatnili sa na trhu. Ďakujem.
B. Bugár, podpredseda NR SR: (2003-12-03):
(Hlasovanie.) Prítomných 126 poslancov, za návrh 68, proti 46, zdržalo sa 10 poslancov,  nehlasovali 2. Konštatujem, že návrh sme schválili . Ďakujem. Pristúpime k hlasovaniu o vládnom návrhu zákona, ktorým sa mení a dopĺňa zákon č. 97/1963 Zb. o medzinárodnom práve súkromnom a procesnom v znení neskorších predpisov a o zmene a doplnení niektorých zákonov (tlač 384). Spoločnou spravodajkyňou je pani poslankyňa Jana Laššáková. Nech sa páči, môžete uvádzať jednotlivé hlasovania.
Blanár, Juraj, minister zahraničných vecí a európskych záležitostí SR (2023-12-14):
Pán poslanec, tú vašu obohratú pesničku už poznáme. Neustále sa snažíte nejakým spôsobom naznačovať, že sme na jednej alebo na druhej strane. Prečítali ste si, a to oceňujem, programové vyhlásenie vlády, kde je úplne jasne napísaný náš postoj. A ten postoj sa nemení. A zároveň hovoríme, že sme ma strane mieru, ale to, ako ten mier bude vypadať, tak to nebude taká jednoduchá vec, ako si pán poslanec Ondrej Dostál spomenie a položí otázku pánovi ministrovi, ktorý vyrieši mier na Ukrajine. Chceme všetci, aby Ukrajina bola mierová. Chceme všetci, aby Ukrajina bola demokratická, pretože má tam mnohé demokratické deficity, a chceme zároveň všetci, aby Ukrajina bola celistvou krajinou v rámci hraníc, ktoré boli medzinárodne uznané. My sme jasne povedali, že je to porušenie medzinárodného práva, a za tým si stojíme na rozdiel od niektorých vyjadrení opozičných poslancov, ktorí aj dnes v parlamente napr. európskom, teda dnes nie, ale stále majú aktivity za uznanie Kosova. Prečo neadresujete tým vašim kolegom, ktorí sú tam, aby s tým prestali? Pretože uznanie Kosova znamená priznanie, že vlastne nám nezáleží na dodržiavaní medzinárodného práva, ale toto už je iná téma. Pán poslanec, ešte raz oceňujem, že ste prečítali naše programové vyhlásenie vlády, a môžete sa pokojne naň odvolávať, preto za tým si stojíme. Ďakujem, pán predsedajúci. (Potlesk.)
Dubačová, Viera, poslankyňa NR SR (2017-06-20):
Ďakujem. No ja ďakujem kolegyni Gaborčákovej. Je to malá vzrastom žena, ktorá otvára veľké témy, častokrát tabuizované. Naozaj toto je veľmi závažná téma, ak si zoberieme, že účelom detencií je následná izolácia páchateľa od spoločnosti, ktorá by mala zabrániť ďalšiemu páchaniu trestnej činnosti. Častokrát naozaj títo psychicky chorí páchatelia sú umiestňovaní v psychiatrických zariadeniach alebo zostávajú vo väzniciach. Nie je im poskytovaná proste odborná pomoc a v podstate práve týmto je o to zvýšená hrozba aj pre celú spoločnosť. Teda otázkou skutočne zostáva, či máme mechanizmy na to, aby sme takéto zariadenie v spoločnosti vybudovali, alebo či počkáme, kým sa opäť, opäť stanú akési tragické príbehy, ktoré otrasú celou verejnosťou a spoločnosťou. Takže ešte raz ďakujem kolegyni za tento naozaj veľmi závažný príspevok. Ďakujem.
Bugár, Béla, podpredseda NR SR (2010-12-10):
Ďakujem, pán podpredseda vlády. Teraz dávam slovo spoločnému spravodajcovi z výboru pre hospodárstvo, výstavbu a dopravu poslancovi Ľudovítovi Kaníkovi, aby návrh a prerokovanie návrhu vo výboroch odôvodnil, nech sa páči.
B. Bugár, podpredseda NR SR: (2003-11-11):
(Hlasovanie.) Prítomných 129 poslancov, za návrh hlasovalo 103 poslancov, hlasovania sa zdržalo 22, nehlasovali 4. Konštatujem, že aj návrh tohto uznesenia Národnej rady Slovenskej republiky ctená snemovňa schválila. Ďakujem pekne. Teraz by mala nasledovať informácia o stave a efektívnosti vynaložených finančných zdrojov na projekty riešenia problematiky Rómov za obdobie rokov 1999 až 2003. Podľa mojich informácií pán podpredseda vlády ešte je v nemocnici na určitom vyšetrení. Chcem sa vás opýtať, či by sme nemohli preto pristúpiť k prerokúvaniu ďalšieho návrhu. A to je návrh, ktorý sa týka tlače 378, vládny návrh zákona, ktorým sa mení a dopĺňa zákon č. 92/1991 Zb. o podmienkach prevodu majetku štátu na iné osoby v znení neskorších predpisov a ktorým sa mení a dopĺňa zákon č. 173/1993 Z. z. o niektorých náhradách v súvislosti s prevodom majetku štátu na iné osoby. Pýtam sa vás, či je všeobecný súhlas, aby sme začali prerokúvať tento bod programu. Ďakujem pekne. Takže pristúpime k druhému čítaniu o vládnom návrhu zákona, ktorým sa mení a dopĺňa zákon č. 92/1991 Zb. o podmienkach prevodu majetku štátu na iné osoby v znení neskorších predpisov a ktorým sa mení a dopĺňa zákon č. 173/1993 Z. z. o niektorých náhradách v súvislosti s prevodom majetku štátu na iné osoby . Vládny návrh zákona ste dostali ako tlač 378, spoločnú správu máte v tlači 378a. Teraz prosím ministra dopravy, pôšt a telekomunikácií Slovenskej republiky Pavla Prokopoviča, aby vládny návrh zákona odôvodnil.
Pellegrini, Peter, predseda NR SR (2015-11-25):
Prezentujme sa a hlasujme o bodoch 1 až 46 spoločnej správy s odporúčaním gestorského výboru schváliť. (Hlasovanie.) Prítomných 138 poslancov, za hlasovalo 120, zdržalo sa 17 poslancov, nehlasoval 1. Konštatujem, že tieto body sme schválili.
Grendel, Gábor, podpredseda NR SR (2021-04-01):
Nech sa páči.
V. Veteška, podpredseda NR SR: (2005-06-21):
Pristúpime k prvému čítaniu o vládnom návrhu zákona, ktorým sa mení a dopĺňa zákon č. 333/2004 Z. z. o voľbách do Národnej rady Slovenskej republiky a zákon č. 331/2003 Z. z. o voľbách do Európskeho parlamentu v znení neskorších predpisov . Vládny návrh zákona ste dostali ako tlač 1196. Návrh na jeho pridelenie na prerokovanie výborom máte v rozhodnutí č. 1197. Prosím ministra vnútra Slovenskej republiky pána Vladimíra Palka, aby vládny návrh zákona uviedol.
Dubovcová, Jana, poslankyňa NR SR (2010-12-08):
Pán predsedajúci, prosím, dajte hlasovať o pozmeňujúcich návrhoch zo spoločnej správy, a to spoločne o bodoch 1 až 9, 11 až 27 s odporúčaním schváliť.
P. Hrušovský, predseda NR SR: (2004-06-30):
J. Jaduš, poslanec: Vážený pán predseda, vážený pán minister, vážené kolegyne, kolegovia, dovoľte mi, aby som vás na základe poverenia Výboru Národnej rady Slovenskej republiky pre životné prostredie ako gestorského výboru pri prerokúvaní návrhu na vyslovenie súhlasu Národnej rady Slovenskej republiky s pristúpením SR k Medzinárodnému dohovoru o regulácii lovu veľrýb a Protokolu zmien a doplnkov informoval o výsledku rokovania výborov Národnej rady. Spoločnú správu, tlač 759a, máte pred sebou. Spoločná správa výborov NR SR bola schválená uznesením gestorského Výboru NR SR pre životné prostredie a ochranu prírody č. 137 dňa 24. júna 2004. Vážené kolegyne, kolegovia, návrh na vyslovenie súhlasu NR SR s pristúpením Slovenskej republiky k Medzinárodnému dohovoru o regulácii lovu veľrýb a Protokolu zmien a doplnkov, tlač 759, pridelil predseda NR SR svojím rozhodnutím č. 772 z 18. júna 2004 na prerokovanie Zahraničnému výboru NR SR a Výboru NR SR pre životné prostredie a ochranu prírody. Súčasne určil ako gestorský výbor na prerokovanie návrhu Výbor Národnej rady Slovenskej republiky pre životné prostredie a ochranu prírody. Uvedené výbory prerokovali predmetný návrh v lehote určenej rozhodnutím predsedu Národnej rady Slovenskej republiky. Zahraničný výbor Národnej rady Slovenskej republiky uznesením č. 109 z 24. júna 2004 a Výbor Národnej rady Slovenskej republiky pre životné prostredie a ochranu prírody uznesením č. 134 z 23. júna 2004. Odporúčajú Národnej rade Slovenskej republiky vysloviť súhlas s pristúpením Slovenskej republiky k Medzinárodnému dohovoru o regulácii lovu veľrýb a Protokolu zmien a doplnkov. Gestorský výbor na základe stanovísk výborov uvedených k tomuto návrhu v súlade s § 88 ods. 3 rokovacieho poriadku Národnej rady Slovenskej republiky odporúča Národnej rade Slovenskej republiky, aby rozhodla, že vyslovuje súhlas s pristúpením Slovenskej republiky k Medzinárodnému dohovoru o regulácii lovu veľrýb a Protokolu zmien a doplnkov. To je všetko, ďakujem veľmi pekne.
Bugár, Béla, podpredseda NR SR (2019-06-24):
Pán spravodajca? Nie. Ďakujem pekne. Prerušujem rokovanie o tomto bode programu. Budeme pokračovať prvým čítaním o návrhu poslancov Magdalény Kuciaňovej, Radovana Baláža, Petra Pamulu a Tibora Jančulu na vydanie zákona, ktorým sa mení a dopĺňa zákon č. 595/2003 Z. z. o dani z príjmov (tlač 1346). Pani poslankyňa Kuciaňová, nech sa páči, môžte odôvodniť návrh zákona. (Rokovanie o návrhu poslancov Národnej rady Slovenskej republiky Magdalény Kuciaňovej, Radovana Baláža, Petra Pamulu a Tibora Jančulu na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , tlač 1346.)
P. Frešo, poslanec: (2009-03-11):
Tu treba povedať, že tento návrh, alebo resp. tento pozmeňujúci návrh už nie je o DSS-kách, je o elementárnej ochrane úspor obyvateľov v druhom pilieri. Jedná sa o jeden a pol milióna občanov, ktorí majú exkluzívnych zástupcov, teda poslancov priamo tu v parlamente. Myslím si, že tá debata o poplatkoch je legitímna, môžeme ju viesť veľmi dlhodobo, ale v žiadnom prípade by sme medzi tým nemali priškrtiť kohútik do tej miery, že peniaze ľudí budú ohrozené. V tomto zmysle by som chcel ešte raz podporiť tento pozmeňujúci návrh, znova apelovať aj na pani ministerku, aj na vládnu koalíciu, aby zvážila renomé, ktoré Národná banka Slovenska má, nešili sme to horúcou ihlou a skutočne sme konali v prospech občanov. Jeden citát, ktorý som počul, keď tu dnes vystupoval premiér, bol, že nie je čas na analýzy, no ale keď nie je čas na analýzy a niekto urobil inú analýzu a je dosť renomovaný, v tomto prípade Národná banka Slovenska, tak radšej konajme podľa analýzy Národnej banky Slovenska, ako by sme mali ohrozovať súkromné peniaze našich občanov. Je to naša zodpovednosť a je to súčasť toho, čo sme sľúbili, keď sme do tejto Národnej rady vchádzali. Ďakujem veľmi pekne.
P. Hrušovský, predseda NR SR: (2005-03-17):
Dávam slovo teraz pani poslankyni Kláre Sárközy, aby z poverenia výboru Národnú radu informovala o stanovisku výboru pre sociálne veci a bývanie k prerokúvanej správe. (Ruch v sále.) Páni poslanci! Pán poslanec Tomáš, poprosím vás, nie vás, ale... Nech sa páči, pani poslankyňa.
Hraško, Igor, poslanec NR SR (2013-09-18):
Ďakujem pekne, pani predsedajúca. Kolega, to, čo ste hovorili, tak sa dá zhrnúť v skratke, možno týmto: táto vláda zadlžuje občanov na dlhé roky, a pritom si plní svoje vlastné vrecká, vrecká svojich mecenášov a svojich pätolizačov. Kedy sa začne táto vláda Roberta Fica správať zodpovedne? Podľa jej správania, arogancie, nikdy. A teraz je to už len otázka, že ako sa to dá zastaviť. No uvidíme, aký k tomu postoj zaujmú občania Slovenskej republiky. Mám taký pocit, že veľa sa tu hovorilo o tom, že vláda nás predala oligarchom. Ja by som povedal, že možno nás predala aj niekam, kde si to ešte ani nevieme predstaviť. Vláda rozhadzuje financie, ako keby čakala, že jej zrazu nejaké financie padnú do lona. Možno naozaj sa stane, že zrazu sa tu niekde objaví 3,5 mld. eur, ktoré k nám zavanú. Zavanú možno niekde z východu dobré vetry a posunú nám tu peniaze. Otázne je, čo za to? Či nám náhodou sa niekto nechystá siahnuť aj na naše prírodné zdroje, na našu pôdu a na našu vodu. Tú otázku nechám otvorenú. Ako to bude?
Blanár, Juraj, podpredseda NR SR (2021-10-21):
Pán poslanec Linhart.
V. Veteška, podpredseda NR SR: (2005-05-12):
J. Cuper, poslanec: Ďakujem pekne, pán predsedajúci. Chcem mojim priateľom z KDH povedať, že pokladám to za ich osobnú tragédiu, že sa neustále odvolávajú na tie komédie, ktoré v deväťdesiatom siedmom alebo ôsmom roku povymýšľali aj oni sčasti, lebo nielen oni. A ja o tom niečo viem. Za toho dva a pol roka, čo som tu nesedel, som každý deň, takmer každý deň študoval obsiahle, tisícstranové spisy spravodajských hier, ktoré boli menej primitívne alebo viacej primitívne urobené práve z popudu alebo z podnetu politikov dnešných vládnych strán. Okrem nich ešte boli tu čierne knihy a všeličo iné. Ja by som vám naozaj odporúčal, ak tu nechceme zažívať tieto trápnosti, pretože aj ja môžem začať citovať z toho, čo ste tak vehementne utajili, a potom naozaj bude veľká zábava v tomto parlamente, aby ste na to zabudli a venovali sa radšej budúcnosti. Nechajme to, čo bolo. Dostali ste sa k moci tým, že ste ľudí oklamali rôznymi spravodajskými hrami a vykresľovali ste politikov Hnutia za demokratické Slovensko vďaka úplatným novinárom ako nejakých zloduchov a antidemokratov, ale z toho sa stále žiť nedá. Tragédia pána Fronca, pán predseda KDH, nie je v tom, že je dobrý človek. Tragédia je v tom, že keby jeho srdce ešte bilo aj trochu po slovensky, ale celé ministerstvo, hovoria ľudia nezasvätení, bije maďarským srdcom, že sa tam už rozpráva väčšinou po maďarsky a že tam riadia väčšinu slovenského školstva maďarskí úradníci. Ja viem, že za prvej republiky národnostné školstvo si riadili tí starostovia, ktorí ich chceli mať... (Prerušenie vystúpenia časomierou.)
Paška, Pavol, predseda NR SR (2013-10-17):
(Hlasovanie.) 143 prítomných, 81 za, 32 proti, 30 sa zdržalo. Schválili sme novelu zákona 431 o účtovníctve. Pán poslanec Mojš uvedie hlasovanie v prvom čítaní o zákone č. 523 o rozpočtových pravidlách verejnej správy. Je to tlač 711. (Hlasovanie o vládnom návrhu zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a ktorým sa dopĺňajú niektoré zákony , tlač 711.)
A. Belousovová, podpredsedníčka NR SR: (2008-10-22):
Ďalší do rozpravy bol prihlásený v rámci písomne prihlásených rečníkov pán poslanec Prokopovič. Pardon, pán poslanec, ešte predtým o slovo požiadal pán spravodajca, takže má prednosť. Nech sa páči.
Grendel Gábor, podpredseda NR SR (2021-10-05):
Prezentujme sa a hlasujme. (Hlasovanie.) Prítomných 77 poslancov, za 75, proti 0, zdržal sa 1, nehlasoval 1. Konštatujem, že Národná rada schválila navrhované uznesenie. A ešte dve hlasovania. Najprv k Správe Osobitného kontrolného výboru na kontrolu činnosti SIS o stave použitia informačno-technických prostriedkov za 1. polrok 2021 (tlač 677). Dávam slovo predsedovi tohto výboru pánovi poslancovi Mariánovi Saloňovi a prosím ho, aby uviedol hlasovanie. (Hlasovanie o Správe Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby o stave použitia informačno-technických prostriedkov za I. polrok 2021 , tlač 677.)
Grendel, Gábor, podpredseda NR SR (2022-11-10):
Prezentujme sa a hlasujme. (Reakcie z pléna.) (Hlasovanie.) Prítomných 138 poslancov, za 47, proti 25, zdržalo sa 66, hlasovali všetci prítomní. Tento návrh sme neschválili.
Šeliga, Juraj, podpredseda NR SR (2020-11-05):
Panie poslankyne, páni poslanci, budeme pokračovať prvým čítaním o vládnom návrhu zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . (Ruch v sále.) Poprosím o pokoj. Vládny návrh má tlač 275, návrh na jeho pridelenie výborom tlač 267. Poprosím ministra zdravotníctva pána Mareka Krajčího, aby vládny návrh zákona uviedol. Nech sa páči, pán minister. (Reakcia ministra.) Áno.
Blanár, Juraj, podpredseda NR SR (2021-05-12):
Ďalší, pán poslanec Ondrej Ďurica, nech sa páči.
Kolesík, Andrej, poslanec NR SR (2013-05-16):
Ďakujem. Vážený pán podpredseda, pán minister, ďakujem vám za ozrejmenie a odpoveď na moju otázku a myslím si, že tie informácie, ktoré ste tu povedali, dajú zadosť a už si nebudeme musieť čítať rôzne špekulácie v médiách. Takže ešte raz veľmi pekne ďakujem.
Glváč, Martin, podpredseda NR SR (2019-05-15):
Ďakujem. Vyhlasujem všeobecnú rozpravu za skončenú. Pán spravodajca? Nie. Prerušujem rokovanie o tomto bode programu. Pristúpime k prvému čítaniu o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 514/2003 Z. z. o zodpovednosti za škodu spôsobenú pri výkone verejnej moci a o zmene niektorých zákonov v znení neskorších predpisov . Návrh zákona je uverejnený ako tlač 1405, návrh na jeho pridelenie na prerokovanie výborom je v rozhodnutí č. 1482. Dávam slovo znovu pani poslankyni Remišovej, aby návrh zákona uviedla. Nech sa páči.
Blaha, Ľuboš, podpredseda NR SR (2024-06-11):
Pani poslankyňa Zuzana Števulová.
Mihál, Jozef, poslanec NR SR (2014-09-11):
Ďakujem. Najskôr sa chcem poďakovať za vaše záverečné slová, vážim si to. A chcel by som potom ešte reagovať na tú časť vášho vystúpenia, keď ste hovorili, že veď ako minister som mal možnosť tieto veci robiť, tak čo sa teda vlastne teraz ozývam s nejakými pozmeňovacími návrhmi. Je taký vtip, že prečo je toľko veľa východniarov bez práce, lebo „šicko zrobene, šicko zrobene“. Prosím vás, pán kolega, keby som ako minister „šicko zrobil, šicko zrobil“, to znamená, aj vianočný príspevok tak úplne dokonale nastavil, že by nebola potrebná nejaká ďalšia diskusia, veď potom by sme mohli zrušiť parlament, načo by sme tu potom sedeli, keby bolo „šicko zrobene“. Je úlohou každej vlády, aby reagovala, reagovala na procesy, zmeny, ktoré prináša každodenná prax, ktoré prináša život, preto tu sedíme. Veď zrušme parlament, veď predsa už Mečiarova vláda alebo ktorá, ja si nespomínam tak dozadu, veď už komunisti mohli všetko spraviť, načo tu sedíme. Sedíme tu preto, aby sme hľadali možnosti, ako zlepšiť zákony, ktoré možno aj sú dobré, ale mohli by byť ešte lepšie.
P. Hrušovský, predseda NR SR: (2003-11-06):
Teraz budeme pokračovať v odpovediach na položené otázky členom vlády. Poprosím ako prvého pána ministra kultúry Chmela, aby odpovedal na otázku pani poslankyne Podrackej, ktorá sa vás, pán minister, pýta: „Ani po stretnutí predsedu Matice slovenskej a ministra kultúry u prezidenta SR R. Schustera v júli 2003 nedošlo k žiadnemu riešeniu krízovej finančnej situácie Matice slovenskej. Prečo?“ Prosím o odpoveď.
Valocký, Jozef, poslanec NR SR (2011-02-04):
Ďakujem pekne za slovo. Pani poslankyňa, ja nie som právnik, a preto sa chcem opýtať len ako občan a politik. Pani poslankyňa, hovorili ste, že koalícia nezískala väčšinu, čiže nezvolila prokurátora, a potom teda je nutné ísť na priamu voľbu. Prosím vás pekne a ako donútite teraz tých poslancov, ktorí z radov koalície nevolili v tajnej voľbe generálneho prokurátora? Čiže politickí predsedovia im musia dať príkaz a skontrolujú tých poslancov, ktorí nevolili, teda ak neprešiel v minulosti ten prokurátor, ktorí ho nevolili, či ho volili, a keď ho nevolili, tak prídu konzekvencie. Alebo ste presvedčená, ak by za danej konštelácie bola aj verejná voľba, tak tí poslanci, ktorí nevolili toho prokurátora, by ho nevolili ani teraz, čiže taká istá situácia by nastala. Tu stačilo urobiť jednu vec: nájsť jedného kandidáta, ktorý bude zvolený, a mohli ste ho zvoliť už veľmi dávno. A potom sa pýtam, pani poslankyňa, keďže ste právnička a sudkyňa, ak sa mýlim, tak sa ospravedlňujem, myslím, že ste podpísala aj vy tých 200 sudcov, čo podpísali proti zasahovaniu politickej moci do justície a do súdnictva. Teraz vám nevadí, že vám politickí predsedovia budú dávať príkaz, ako máte voliť? A to ste právnička a sudkyňa? Ďakujem pekne.
Beluský, Martin, poslanec NR SR (2021-06-29):
Ďakujem za slovo. Ďakujem pánovi poslancovi Viskupičovi za jeho príspevok. Vy ste, pán poslanec, spomínali, že ten rok 2020 že dopadol veľmi dobre alebo dopadol lepšie, ako sme teda očakávali. A práve podľa mňa pri tejto príležitosti je treba pochváliť proste aj tých ľudí, aj tie firmy, že mali proste, že boli na tú krízu proste pripravení, že to naozaj zvládli veľmi dobre. Samozrejme, pomohol aj štát svojimi opatreniami a pomohli aj banky, to tiež treba povedať, že pomohli zabezpečiť tým firmám tú likviditu, aby dokázali cez tú krízu sa proste preniesť. Máme priemyselnú ekonomiku, čo určite nám veľmi pomohlo, a občania, je veľmi dobré, že nezlyháva to opätovné splácanie tých úverov, že tie štátom garantované úvery tiež pravdepodobne nebudú aktivované alebo budú aktivované vo veľmi malej miere. Čiže tí ľudia, tie firmy to proste ustáli, aj tú prvú, aj tú druhú vlnu. A máme tu už simulácie niektorých inštitúcií, ktoré nám ukazujú, ako to bude vyzerať v prípade, že budú tie opatrenia pokračovať ďalej, že sa bude situácie zase zhoršovať. Ja si myslím, že to môže byť ešte oveľa horšie, ako tieto simulácie ukazujú, pretože tí ľudia, tie firmy proste už nevydržia podľa mňa viacej a už začneme tu pozorovať nejaké väčšie zlyhania. A tu je naozaj potrebné hlavne zo strany vlády urobiť to, že počas leta sa veľmi dobre pripravíme, aby sme naozaj tie opatrenia v prípade, že príde nejaká ďalšia vlna, mohli spraviť čo najmiernejšie. Ďakujem.
Pčolinský, Peter, podpredseda NR SR (2022-12-01):
Máte aj menej času, pán poslanec.
Pčolinský, Peter, podpredseda NR SR (2023-05-09):
Dobre, chlapci, dobre, dobre. Učíte sa rýchlo od kolegov zo SMER-u. Pristúpime k druhému čítaniu návrhu poslanca Miloša Svrčeka na vydanie zákona, ktorým sa mení zákon č. 222/2022 Z. z. o štátnej podpore nájomného bývania a o zmene a doplnení niektorých zákonov. Návrh zákona má tlač 1446, spoločná správa výborov má tlač 1446a. Dávam slovo poslancovi Milošovi Svrčekovi, aby návrh zákona odôvodnil. (Rokovanie o návrhu poslanca Národnej rady Slovenskej republiky Miloša Svrčeka na vydanie zákona, ktorým sa mení zákon č. 222/2022 Z. z. o štátnej podpore nájomného bývania a o zmene a doplnení niektorých zákonov , tlač 1446.)
Vitteková, Anna, poslankyňa NR SR (2014-03-26):
Ďakujem. Pán poslanec Zajac, asi už po piatykrát opakujem nanovo, úžernícky klondike, ktorý vznikol, vznikol v rokoch 2000 až 2005. Keďže mnohí občania pre pôžičky prichádzali o strechy nad hlavou, o domy a uvedená problematika spotrebiteľská patrila do pôsobnosti ministerstva hospodárstva, ministerstvo spravodlivosti v roku 2008 zriadilo komisiu na posudzovanie podmienok v spotrebiteľských zmluvách z jednoduchého dôvodu. Ministerstvo hospodárstva metodicky riadilo oblasť spotrebiteľov a proste celú túto oblasť, ktorá sa týkala spotrebiteľov, a bolo potrebné týmto ľuďom aj pomôcť pri tých prípadoch, keď prišli o strechy nad hlavou, o byty, keď bola teda neprimeraná odplata vo vzťahu k tomu, čo si požičali. Tak táto komisia bola zriadená a poskytovala sa tu pomoc konkrétnym občanom, ktorí sa na túto komisiu obrátili. Uvedená stránka komisie je doteraz na stránke ministerstva spravodlivosti, kde sú jej podmienky, jej zloženie, a takisto je tam napísané aj to, že táto komisia verejne zasadá, je prístupná verejnosti, čiže kedykoľvek sa môžete tam obrátiť na ňu a zistíte, čo vôbec táto komisia robí. Poviem len toľko, že pokiaľ ide o tzv. RPMN, tak bolo to pod vplyvom, priznám sa, že tieto ekonomické súvislosti mi celkom jasné neboli, ale myslím si, že banková asociácia je organizácia, ktorá zase skutočne vie, o čom hovorí, a že to je aj o ekonomike, tak aj z toho dôvodu vlastne RPMN bolo zrušené. Ale iné súvislosti v zákonoch, ktoré boli prijaté na ochranu spotrebiteľov, sú a platia doteraz. Ďakujem.
Žiak, Miroslav, poslanec NR SR (2021-11-12):
Pán poslanec Mazurek, tak už nie ste len blokujúci urevaný nácek, ale už ste aj generátor náhodných genetickovedeckých výrazov zo súkromnej strednej školy, ja oceňujem vašu snahu, ale ja si myslím, že vy ste normálne že chodiaca reklama na očkovanie, pretože taký pokrytec, aký ste vy, ktorý v prvej vlne rozprával o tom, ako netreba dodržiavať opatrenia, netreba nosiť rúška, treba sa zhromažďovať a je tam, tento vírus je len chrípôčka. A teraz prišla druhá vlna, ľudia zomierali na húfy, na tisíce a vy ste zase prišiel s nejakou inou teóriou. Vy ste prišiel s teóriou, že táto vláda to nezvláda situáciu a že my sme neschopní, ale už ste zabudol, že vy ste vyzýval na nedodržiavanie opatrení a teraz vy prichádzate so spochybňovaním očkovania. Všade vo svete je úplne evidentne jasné, že očkovanie pomáha a zachraňuje životy, a vy poviete, že je to proste nezmysel, lebo vy ste si našli nejaký článok na YouTube. No gratulujem, na strednú školu, súkromnú strednú školu takýto odkaz možno stačí, ale na vedecké štúdium toto veruže nestačí. Ste fakt že reklama na očkovanie. Normálne inteligentný a príčetný človek nemôže brať vaše slová úplne vážne. A mám ešte takú jednu poznámku od kolegu Janka Benčíka, že či nosíte aj trenky tak, ako to rúško pod nosom.
Smolíková, Eva, poslankyňa NR SR (2017-11-30):
Ďakujem, pán predsedajúci. Ja sa chcem naozaj len kolegovi Sopkovi poďakovať a naozaj som rada, že oceňuješ tento krok. A chcem povedať, že určite v tom bol, je v tom zahrnutá aj tvoja práca, ktorú si robil pri zavedení elektronickej triednej knihy. Takže vďaka. Ďakujem pekne.
Kollár, Boris, predseda NR SR (2021-05-06):
Teraz budeme hlasovať o pozmeňujúcom návrhu pani poslankyne Hatrákovej. Prosím, prezentujme sa a hlasujeme. (Hlasovanie.) Prítomných 124 poslancov, za 121, proti žiadny, zdržali sa 3. Uvedený návrh pani poslankyne Hatrákovej sme schválili.
Paška, Pavol, predseda NR SR (2014-09-23):
(Hlasovanie.) 120 prítomných, 117 bolo za, 3 nehlasovali. Schválili sme uznesenie. Ešte raz poprosím, pán poslanec, aj o hlasovanie o vyslovení súhlasu s Dohodou o pridružení medzi Európskou úniou a spoločenstvom pre atómovú energiu a Gruzínskom, je to tlač 1129. (Hlasovanie o návrhu na vyslovenie súhlasu Národnej rady Slovenskej republiky s Dohodou o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Gruzínskom na strane druhej , tlač 1129.)
Kuffa, Štefan, poslanec NR SR (2020-12-09):
Ďakujem za slovo. V úvode chcem tak zdôrazniť to, že tento ústav, návrh ústavného zákona nepodporíme pri hlasovaní. Chcem poukázať a pripomenúť tú skutočnosť, bolo to už aj tu povedané, ale všetci to rovnako vnímame, že za posledných pár mesiacov výrazne padla životná úroveň mnohých ľudí na Slovensku, hlavne rodín, kde naozaj sa prepadávajú až na hranicu chudoby. Stratou v podstate tejto, toho životného štandardu zároveň stúpa vysoké napätie v celej spoločnosti. Ľudia naozaj sú veľmi nespokojní a ďalšie obmedzovania a ďalšie opatrenia, ktoré, ktorými vláda zastrašuje ďalej ako túto spoločnosť, nie sú ľudia to ochotní donekonečna prijímať. S nadchádzajúcimi vianočnými sviatky, o to... sviatkami o to viac. Je prekvapujúce, že práve táto vláda má chuť takýmto vysokým tempom potláčať základné ľudské práva, v čase núdzového stavu meniť Ústavu Slovenskej republiky, tak ako to bolo tu poznamenané. Myslím si, že budúce generácie vám túto skutočnosť nezabudnú. Ak sa Ústavný súd nebude mať možnosť vyjadrov... vyjadrovať sa k návrhom, k zákonom, ktoré prijíma Národná rada, a či je, či boli prijaté v súlade s Ústavou Slovenskej republiky, alebo v rozpore. Myslím si, že v... že to bude vytvárať obraz totalitnej krajiny na Slovensku. A to predrečník, ktorý to tu spomenul, o tom aj oprávnene máme sa možnosť domnievať, že úroveň našej, našej krajiny a životná úroveň, a radíme sa k menej civilizovanej krajine, tak ako to bolo tu v rozprave spomenuté.
B. Bugár, podpredseda NR SR: (2005-06-29):
Nech sa páči, pán poslanec Paška.
Mikloško, Jozef, poslanec NR SR (2015-07-02):
Ďakujem veľmi pekne. Poslanecká imunita , že sme vtedy tak rýchlo hlasovali, verne vyhlasujem, bol som somár, že som sa dal na to nahovoriť, ale boli by ma zabili, keby som to neurobil. Potom bolo aj zmrazenie platov, to už päť rokov tu všetci robíme, sudcov, nás a tak ďalej, ale nechcem vyprávať, ale tiež je to tlak ulice. Ale toto, čo tu hovorím, to už hovorím desiatykrát a budem hovoriť ešte ako papagájček: verejné obstarávanie, reťaz firiem, jedna skrachne a už ďalší nevyplatia. Ja som to hovoril, prípad Žilinskej univerzity, ktorá 2,8 mil. z europrojektu dala firme OHL, tá si našla jednu firmu, druhú firmu, RESTAV firma, tú nechala skrachovať, a pánovi Piatakovi 136-tisíc na konci, ktorý tú celú plynofikáciu urobil, do dnešného dňa, po troch rokoch nedali ani korunu. Na začiatku bolo 2,8 miliónov. Kde sú? Ja som o tom hovoril pánovi Ficovi tu vo veľkej rozprave. Potom pánovi Vážnemu, odpovedal na interpeláciu. Potom pánovi Kaliňákovi, odpovedal mi. Potom pani Zite Táborskej, odpovedala mi, že áno, aj Váhostav, je všetko v poriadku, má právo na rekonštrukciu a tak ďalej. Potom som išiel na NKÚ, rozprával som s pánom bývalým predsedom. Áno, sľúbil, dostal som list, teraz som ho pánovi Mitríkovi pripomenul. Dneska som poslal list, aby pokračoval v tom, že ide na Žilinskú univerzitu skontrolovať. Potom som zistil, že ministerstvo zahraničia dalo tejto firme OHL 5-miliónový, vlani aj tento rok, projekt na postavenie budovy v ministerstve zahraničia k európskemu predsedníctvu. Šéf tej firmy je Španiel, potom je Čech, potom je jeden Slováčik, dobre. A stále je to španielska firma. Päť miliónov im dajú, ale oni 136-tisíc nevedia už tri roky zaplatiť. No, čiže toto je už také papagájčenie a na to sa ani nemusím pripravovať. Ale vždy to tu poviem, keď sa niečo takého pripomenie. A je verím, že raz ten pán Piatak aspoň tých 70-tisíc dostane a jeho firma, ktorá mala 40 ľudí, dneska má 18, neskrachuje. Ďakujem.
Danko, Andrej, podpredseda NR SR (2024-09-26):
Poslanec Mikulec.
Laššáková, Jana, podpredsedníčka NR SR (2013-06-20):
Prosím určeného spravodajcu z výboru pre kultúru a médiá, poslanca Petra Fitza, aby informoval Národnú radu o výsledku rokovania výborov o tomto návrhu vlády. Nech sa páči, pán poslanec.